**POZIV ZA MEDIJE**

Poštovane, poštovani,

HRVATSKA AKADEMIJA ZNANOSTI I UMJETNOSTI

RAZRED ZA DRUŠTVENE ZNANOSTI

poziva Vas na predavanje koje će održati

**prof. dr. sc. BORIS VUJČIĆ**

**guverner Hrvatske narodne banke**

**PERSPEKTIVE ULASKA REPUBLIKE**

**HRVATSKE U EUROZONU**

## **u ponedjeljak, 25. veljače 2019.**

## s početkom u 12.00 sati

## u velikoj dvorani palače Hrvatske akademije znanosti i umjetnosti

## Trg N. Š. Zrinskog 11 u Zagrebu

Uvodna riječ: akademik VELIMIR NEIDHARDT, predsjednik HAZU

Moderator: akademik GORDAN DRUŽIĆ, tajnik Razreda za društvene znanosti HAZU

Sažetak:

Pristupanjem Europskoj uniji Hrvatska je počela ostvarivati znatne i trajne ekonomske koristi, ponajprije u obliku osjetnog povećanja izvoza na jedinstveno tržište EU-a i korištenja značajnih iznosa sredstava iz europskih strukturnih fondova. Uvođenje eura sljedeći je logični i strateški korak koji će hrvatskom gospodarstvu omogućiti dodatno povećanje konkurentnosti i otpornosti na šokove. To dakako ne znači da će uvođenje eura riješiti sve strukturne probleme hrvatskoga gospodarstva i da će tim trenutkom prestati potreba za vođenjem razborite ekonomske politike. Te strukturne probleme trebat će rješavati strukturnim reformama, a euro može biti dobar poticaj za dinamiziranje tog procesa. Zahvaljujući napretku koji je Hrvatska ostvarila na području fiskalne konsolidacije i smanjenju makroekonomskih neravnoteža u posljednjih nekoliko godina, Hrvatska danas može poduzimati korake u smjeru ostvarenja strateškog cilja uvođenja eura.

Srdačno Vas pozdravljamo, zahvaljujemo na suradnji i očekujemo Vaš dolazak.

Ured za odnose s javnošću i medije HAZU

Gordana Poletto Ružić